Diari Oficial de la Generalitat Valenciana


Sumari del DOGV 9878, del 26-06-2024 (2024/6139)

ACORD de 21 de juny de 2024, del Consell, d'autorització de l'increment del límit per a comprometre despesa plurianual a càrrec del capítol 6 del programa 141A00 Administració de justícia de la Conselleria de Justícia i Interior (VL 07.002/24)
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6139


Data del document
:   21-06-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 21 de juny de 2024, del Consell, d'autorització de l'increment del límit per a comprometre despesa plurianual a càrrec del capítol 6 del programa 141A00 Administració de justícia de la Conselleria de Justícia i Interior (VL 07.002/24) [2024/6139]  
La Conselleria de Justícia i Interior, a través de la Direcció General de Justícia, ostenta les competències, entre altres, per a dotar als òrgans judicials d'infraestructures i instal·lacions per al desenvolupament de la seua funció i garantir el seu correcte funcionament, tal com establix el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, desenvolupat per l'Orde 1/2024, de 14 de març, de la Conselleria de Justícia i Interior.  
  
Tenint en compte algunes de les actuacions iniciades en 2024, així com altres actuacions que la Direcció General de Justícia té previst realitzar principalment en l'exercici 2025, es fa necessari un increment dels límits quantitatius per a poder adquirir compromisos de despesa amb càrrec a l'exercici 2025, per això la Conselleria de Justícia i Interior planteja la necessitat d'incrementar el límit quantitatiu d'acord amb el que establix l'article 40.3 de la Llei 1/2015, de 6 de febrer, d'hisenda pública, del sector públic instrumental i de Subvencions, per a comprometre despesa plurianual en el capítol 6 del programa 141A00 Administració de justícia, en l'anualitat 2025.  
A este efecte, i en virtut del que es preveu en l'apartat 4 de l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, a proposta de la consellera d'Hisenda, Economia i Administració Pública, el Consell  
  
  
ACORDA  
  
Autoritzar l'ampliació del límit quantitatiu que establix l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa en l'anualitat 2025, del capítol 6, programa 141A00 Administració de justícia, d'acord amb el següent detall:  
  
Exercici Límit actual Límit modificat  
2025 19.326.169,32 14.581.673,99  
  
  
Alacant, 21 de juny de 2024  
  
La consellera secretària   
SUSANA CAMARERO BENÍTEZ